cyanic-selkie/wikianc huggingface dataset:
Mikro-RNA
Biogenees
pisi|300px|miRNAde produktsioon omaenese geenist Enamik kirjeldatud miRNA geenidest on intergeensed või on orienteeritud antisense positsioonis naabergeenide suhtes ning seetõttu on alust arvata, et neid transkribeeritakse iseseisvate üksustena. Kuni 40% miRNA geenidest võivad paikneda valke kodeerivate ja valke mittekodeerivate geenide intronites või isegi mittekodeerivate pikkade transkriptide eksonites. Need on tavaliselt, kuid mitte ainult, sense orientatsioonis ning on seetõttu harilikult reguleeritud koos oma peremeesgeenidega. Teised miRNA-de geenid, mille puhul on näidatud üht ühist promootorit, hõlmavad 42–48% kõikidest miRNA-dest, mis pärinevad polütsistroonsetest ühikutest ning sisaldavad mitmeid diskreetseid (eraldiseisvaid) linge, millest küpsed miRNA-d protsessitakse. See ei tähenda tingimata, et ühe perekonna küpsed miRNA-d on struktuurilt ja funktsioonilt homoloogsed. Eelpool mainitud promootori motiivide puhul on leitud mõningaid sarnasusi (valke kodeerivate) geenide promootoritega, mida transkribeerib RNA polümeraas II. 6% inimese miRNA-de puhul esineb RNA toimetamist (RNA editing): järjestuste kohtspetsiifilisi modifikatsioone, mille eesmärk on toota teistsuguseid produkte, kui algselt kodeeritud DNA poolt. See suurendab miRNA-de tegevuse mitmekesisust ja ulatust kaugelt rohkem, kui seda võimaldab genoom üksinda.
Helge Perälä
Helge Anton Perälä (3. juuni 1915 Vehkalahti – 13. veebruar 2010 Tampere) oli soome pikamaajooksja.
PzKpfw IV
PzKpfw IV Ausf. C (Sdkfz 161)
Alates 40-ndast masinast sai C-mudel uue 12-silindrise ja 300-hobujõulise mootori Maybach HL120TRM, see mootor jäi Panzer IV jõuseadmeks ka kõigil järgmistel mudelitel. C-mudelit toodeti 134 tanki ja 6 veermikku insenervägedele.
Mikro-RNA
Evolutsioon
mikroRNA-d pärinevad predominantselt juhuslike juuksenõel-struktuuride moodustumise tõttu mittekodeerivas DNA-s (intronid või intergeensed piirkonnad), aga ka juba olemasolevate mikroRNA-de duplikatsioonide ja modifikatsioonide käigus. Evolutsioneerumise aste (ingl rate of evolution) evolutsioonilises mõttes hiljuti tekkinud miRNA-des on võrreldav mujal mittekodeerivas DNAs esinevate miRNA-dega, vihjates neutraalse triivi kaudu toimunud evolutsioonile. Vanematel miRNA-del on palju madalam järjestuste muutumisaste (sageli vähem kui üks asendus saja miljoni aasta kohta), viidates, et kui miRNA omandab mingi funktsiooni, satub ta äärmusliku puhastava valiku alla. Sellesse punkti jõudnuna läheb miRNA üliharva looma genoomist kaotsi, kuigi hiljutisest ajast (mõeldud on evolutsioonilist aega) pärinevad miRNA-d (värskelt tekkinud), mis on seega ilmselt mittefunktsionaalsed, lähevad pidevalt kaotsi. See muudab nad väärtuslikeks fülogeneetilisteks markeriteks ning neid vaadatakse kui võimalikke lahendusi väljapaistvatele fülogeneetilistele probleemidele, näiteks antropoodide omavahelised suhted.
Eesti raskeveohobune
Tõu põhilised kasutusalad
Eesti raskeveohobune sobib kasutamiseks põllu- ja metsatöödel. Tulenevalt rahulikust temperamendist ja sõbralikust iseloomust on tõug sobilik kasutamiseks ka turismis, samuti mitmeteks vabaajategevusteks (k.a ratsa- ja rakendihobusena). Kuna eesti raskeveohobune on suure veotahte ja rahuliku loomuga, sobib ta hästi tööhobusena kasutamiseks seal, kus pinnas põllutöömasinatega harimist ei soosi – nii näiteks kasutatakse teda mitmel pool soisemate alade hooldamiseks.
Windows 7
Uued omadused
Mängud, nagu Internet Spades, Internet Backgammon ja Internet Checkers, mis Windows Vistast eemaldati, on Windows 7-s tagasi. Operatsioonisüsteemi on kaasatud Internet Explorer 8 ja Windows Media Player 12. Windows 7 Professional, Enterprise ja Ultimate versioonidel on olemas Windows Virtual PC (eelmise nimega Microsoft Virtual PC), mis lubab ühes füüsilises arvutis jooksutada mitut virtuaalset arvutit/keskkonda, nagu näiteks Windows XP Mode.
Kangjur
Kandžur hõlmab kokku üle 1000 teksti enam kui 100 köites ja sai oma lõpliku kuju Butöni juhendamisel Šalu (tiibeti keeles zhwa lu) kloostris 14. saj. Esmakordselt trükiti Kangjur puitplaatidelt 1411. aastal.
Jaanus Betlem
Töökäik
1983–1988 töötas Betlem eesti keele ja kirjanduse õpetajana Lagedi Põhikoolis ning 1988–1992 ajakirjaniku ja toimetajana väljaannetes Õhtuleht, Eesti Ekspress ja Eesti Aeg.
Mall Hellam
thumb|Mall Hellam aasta eurooplase auhinna vastuvõtmisel 8. mail 2010. pisi|Mall Hellam 2012. aastal Ärma talus. Mall Hellam (neiuna Mall Tiismus; sündinud 4. mail 1957 Tallinnas) on eesti kultuuritegelane ja hõimuliikumise tegelane.
Pioneer 10
Elekter
Enne starti seati tingimuseks, et RTG-d peavad suutma toota elektrit kaks aastat. See nõue ületati märkimisväärselt, sest tuumakütusena kasutatud plutoonium-238 poolestusaeg on 87 aastat ja seetõttu oli 29 aastat pärast starti eralduva radiatsiooni tase 80% stardiaegsest. Muude elektrisüsteemi osade kulumise tõttu oli elektritootlikkus 2001. aastaks vähenenud 65 vatini ja seetõttu sai kasutada ainult mõningaid teadusseadmeid.
Süvakosmos ja missiooni lõpp
Viimane edukas sideseanss toimus 27. aprillil 2002. Pärast seda saadud signaalid on olnud vaevu tuvastatavad ega ole andnud kasulikku teavet. Viimane väga nõrk signaal saadi 23. jaanuaril 2003, kui sond oli 80 aü kaugusel Maast. Pärast seda pole sondist enam midagi kuuldud ning viimane katse sondiga ühendust võtta tehti 4. märtsil 2006, mil sondi antenn oli viimast korda suunatud Maale. Pioneer 10 Maa kutsungitele ei vastanud ja NASA järeldas, et ilmselt on sondi energiatootlikkus seadmete ja antenni käigushoidmiseks liiga väike ja rohkem pole sondiga ühendust saada proovitud.
Jan Amos Komenský
Iga aasta 28. märtsil, Komenský sünniaastapäeval, tähistatakse Tšehhis ja Slovakkias õpetajate päeva.
San Salvadori saar (Galápagose saared)
San Salvador ehk Santiago on saar Vaikses ookeanis, üks Galápagose saartest. Pindala 585 ruutkilomeetrit. Saar on künklik, kõrgus kuni 907 meetrit.
Eleonore Erma
Eleonore Erma (kuni 1934 Eleonore von Stürmer; 4. jaanuar 1908 Peterburi – 1986) oli Eesti keemik.
Konstantin Elbing
Konstantin Elbing (29. jaanuar 1909 Tallinn – 28. aprill 1974 Rapla) oli eesti arst.
Erna Ernits
Alates 1931 Tartu Ülikooli raamatukogu kantselei-, hiljem arveametnik.
Linnus
Funktsiooni järgi
Valdav osa suuremaid ordu- ja piiskopilinnuseid oli Eestis (ja ka mujal Vana-Liivimaal) püstitatud nn konvendihoone tüüpi planeeringus, kus olulised ruumid paiknesid ümber ruudukujulise sisehoovi, mille äärtes olid ristikäigud. Kõige paremini säilinud seda tüüpi linnus on Kuressaare piiskopilinnus, mis on üldse Vana-Liivimaa kõige paremini säilinud suurlinnus.
Tupolev Tu-22
Ajalugu
Tu-22 lennuk töötati välja pommitaja Tu-16 asenduseks. Tupolevi disainibüroos (peakujundaja D. Markov) alustati Tu-22 (projekt 105) detailset projekteerimist 15. augustil 1955. 1957. aasta augustiks valmis lennukikonstruktsiooni esimene prototüüp. 1958. aasta suveks paigaldati prototüübile mootorid ja alustati staatilisi katseid. 21. juunil 1958. aastal lendas katselenduri Juri Alasjevi meeskond lennukiga 105 esimese lennu. Alates 1957. aastast alustati paralleelselt projekti 105 väljatöötamisega tööd teise prototüübi 105A kallal. Selles lennukis eeldati suuri  areodünaamilisi muudatusi (kujunduses rakendasid nad ala reeglit). Sellest prototüübist sai hiljem Tu-22.
Koigu
Koigu on mitme küla nimi Eestis:
Põhiseaduslikkuse järelevalve kohus
Kui konstitutsioonikohtu poolt teostatav kohtulik järelevalve on apellatsioonikohtute süsteemi osa, siis on see organ tavaliselt kõrgeima instantsi kohus, mille otsused ei kuulu edasikaebamisele. Nii on see näiteks Ameerika Ühendriikide Ülemkohtu puhul. Mõnes teises riigis on olemas spetsiaalne kohus konstitutsiooni kaitsmiseks, nagu näiteks Saksamaa Föderaalne Konstitutsioonikohus Saksamaal.
Larnaca
Sport
Jalgpalliklubi AEK Larnaca mängib Küprose kõrgliigas ja Néa Salamís Famagusta FC esiliigas.
Jõõpre
Jõõpre on küla Pärnu maakonnas Pärnu linnas.
Zé Roberto
Koondisekarjäär
2002. aasta MM-koondisse Zé Roberto ei pääsenud. Brasiilia võitis kõik kohtumised ja tuli maailmameistriks.
Hanna-Liina Võsa
Muusikalikool
2016. aastal avati Hanna-Liina Võsa Muusikalikool, mille üks asutajatest, õpetajatest ja kunstiline juht oli ka Võsa ise aastani 2021. aasta 13. juunini. 2021. aastast jätkab kool tegevust nime all Muusikalikool. Avalikkuse teravdatud tähelepanu pälvis Tallinna vanalinnas asuv kool muuhulgas sellega, et hoone välisuks värviti roosaks, mis aga ei olnud kooskõlas muinsuskaitsenõuetega. See tõi esile avalikku arvamustevahetust Võsa ning Kultuuriministeeriumi ja muinsuskaitsjate vahel. Hiljem oli Võsa sunnitud ukse taastama vastavalt kehtivatele eritingimustele.
Diskograafia
Võsa on teinud kaasa pool aastat ansamblis Up'n Down ja kasutanud esinejanime Hanka. Selle nime all laulis ta veel 1996. aastal "Tulgu mis tuleb" ja "Suvi on käes". Up'n Down on välja andnud singli "Hanka".
Auskultatsioon
Auskulteerimise ajalugu
pisi|180px|Sellel [[1806. aastal valminud maali fotoreproduktsioonil kuulatleb auskultatsiooni esmakirjeldaja, kuid peaaegu kindlasti mitte esmakasutaja Rene Laennec kõrv vastu patsienti]] Kaasajal on kasutuses väga palju patsiendi uurimise meetodeid. Mõnigi neist on kasutuses olnud vaid mõnikümmend aastat ning sadade aastatega opereerivas ajalooteaduses ei ole see just pikk aeg. Näiteks mõnegi haiguse puhul standardseks uuringuaparaadiks tõusnud kompuutertomograaf jõudis Eestisse aastal 1982. Samal ajal kui teadus- ja tööstusrevolutsiooni varal pidevasse kasutusse jõudnud instrumentaalseid uuringud tähelepanu koguvad, ei ole tähtsust kaotanud patsiendi esmane uurimine. Esmase uurimise lahutamatu osa on aga kuulatlusuuring. Kuulatlusuuring on ilmselt üks vanemaid inimese arstliku uurimise meetodeid. Oleks loogiline arvata, et oma kõrvaga on kehas toimuvat püüdnud kuulatleda kõikide olnud ja olevate tsivilisatsioonide tervishoiuga tegelenud/tegelejad. Samas ei ole auskulteerimise kui meetodi algust kuskil dateeritud, nii et tegemist on vaid oletusega. Auskulteerimine algas vahetu ehk inimese kõrv vastu teist inimest kuulamisega. pisi|120px|vasakul|Laenneci leiutatud [[Puit|puidust kuuldetoru joonis tema 1819. aastal ilmunud töös "De l’auscultation médiate"]] Esimesed mingil määral ajaliselt määratavad andmed pärinevad Vana-Kreekast. Tänapäeval tuntud arstiteaduse rajajaks loetav Hippokrates praktiseeris vahetut ehk otsekontaktis auskulteerimist. Kuivõrd ta elas 5. ja 4. sajandil eKr, omistatakse talle pleuriidi korral tekkiva kareda heli esmakirjeldus, kus ta võrdles seda naha kriiksumisega. Sellest ajast ei ole aga teada mingit süsteemset kuulatlusleidude käsitlust. Hippokratese eluajale järgnenud ja vereringe avastamiseni kulunud rohkem kui 2000 aasta pikkusest perioodist ei ole auskulteerimise prismast vaadates palju teada. On raske uskuda, et selle pika ajavahemiku jooksul keegi midagi kirja ei pannud, kuid kindlaid andmeid ei ole. Teisalt on andmete puudumine ka mõistetav, kuna auskultatsioon ei kogunud esmase uurimise võttena populaarsust, mille peamiseks põhjuseks oli ilmselt abivahendite puudumine ning hügieeni- ja moraaliprobleemid. pisi|vasakul|Laennec kasutab enda leiutatud kuuldetoru. Maali loomise aeg teadmata
Osutus
Keeleteaduses (semantikas) nimetatakse osutust tavaliselt referendiks või denotaadiks, semiootikas (Charles Sanders Peirce'i eeskujul) ka objektiks.
Guru
Mahajaanas on õpetaja nimetuseks ka hüvesõber (sanskriti keeles kalyāṇamitra).
Hiina õpetustes on õpetaja tiitliks shi (‘õpetaja’) või laoshi (‘vana õpetaja’; jaapani keeles rōshi), samuti xiansheng (‘varemsündinu’; jaapani keeles sensei). Sageli tõlgitakse õpetajaks ka varasemate õpetuste ja koolkondade rajajate nimelisand zi, näiteks Kongzi (Konfutsius) – ‘õpetaja Kong’; Mengzi – ‘õpetaja Meng’ jt.
Auskultatsioon
Auskulteerimise ettevalmistus
Kuulatleja võtab endale uurimise tarbeks nii palju aega kui vajalikuks peab. Auskulteerimise tempo sõltub esmajoones kuulatlejast ning patsiendilt oodatakse kannatlikkust. Eriti võtab aega õrnade kuulmisläve alumisele piirile jäävate helide (või nende puudumise) tuvastamine. Kergendamaks keskendumist kuulatlemisele võib kuulatluse ajaks sulgeda silmad, mis lõikab ära silmade kaudu tajutava infomüra.
Kuulatletavad helid ja südame kuulatlusleiu hindamine
Kasutades eelpool kirjeldatud punkte alustatakse südame kuulatlust normaalsete südametoonide S1 ja S2 leidmisega. Protsessi kiirendamiseks katsutakse vahel unearteri pulssi, mis lihtsustab S2 leidmist. Edasi tehakse kindlaks võimalikud ekstratoonid ja seejärel kirjeldatakse kahinaid. Kõige lõpus vormitakse sellest mõttes kuulatlusleid, mis arsti vastuvõtul pannakse kokkuvõtlikult haiguslukku kirja.
Kahinad
Normaalsete ja täiendavate (ekstra) südametoonide kõrval kirjeldatakse ka helisid, mis kannavad üldnimetust kahinad. Peaaegu kõigi kahinate ühiseks jooneks on nende haigusele viitav iseloom. Vaid venoosne müha on nn normi variant. Järgmistes tabelites on näha kahinate hindamise kriteeriumid:
Ў
Valgevene keel
Seda tähte kasutatakse valgevene tähestikus (Kirylica). Valgevene ladina tähestikus (Łacinka) vastab sellele Ŭ.
Endel Krepp
Ta valiti 1966., 1968. ja 1970. aastal Eesti Komitee Asemike Kogusse.
Sündinud 4. novembril
''Siin artiklis loetletakse 4. novembril sündinud tuntud inimesi.
Nüpli
Nüpli on küla Valga maakonnas Otepää vallas.
Hans Remmi mälestusmedal
Hans Remmi mälestusmedal on Eesti Lepidopteroloogide Seltsi antav medal.
Arvo Iho
Arvo Iho (sündinud 21. juunil 1949 Rakveres) on eesti filmilavastaja ja -operaator.
Alphaville (ansambel)
4. aprillil 1989 tuli välja kolmas album "The Breathtaking Blue", millel enam nii palju edu ei olnud – see jõudis ainult 49. kohale Lääne-Saksamaa edetabelis. Albumi ainsaks singliks mõningase eduga oli "Romeos", mis jõudis Lääne-Saksamaal 45. kohale.
Ingmar Bergman
Filmograafia
pisi|Ingmar Bergman ja [[Sven Nykvist filmi "Nagu peeglis" võtetel]]
Isiklikku
Käbi Lareteiga on tal poeg, režissöör Daniel Bergman.
Raudsepa
Raudsepa on mitme praeguse ja endise küla nimi.
Soosalu oja
Soosalu oja on oja Raplamaal Märjamaa vallas Soosalu külas.
Soosalu oja keskkonnaregistri kood on VEE1108300.
Pilkuse
Pilkuse on küla Valga maakonnas Otepää vallas.
Rooma kapitaal
Rooma kapitaalkirja proportsioonid on inspireeritud antiikarhitektuurist ja seda iseloomustab selgus ning kerge loetavus. Kirjastiil on olnud minevikus ja on tänapäevalgi antiikvakirjade ülesehituse kunstiliseks eeskujuks. Carol Twombly loodud font Adobe Trajan on inspireeritud Traianuse samba kirjadest.
Jüri Haldre
Jüri Haldre (kuni 1935 Jüri Grünthal, 5. mai 1896 Koigi vald, Järvamaa – 3. veebruar 1949 Tartu) oli eesti arst.
Andrei Hvostov
Ta on lõpetanud Tartu Ülikooli ajaloolasena 1995. aastal Alates 1993. aastast kuulub ta Eesti Üliõpilaste Seltsi.
Vaike Uibopuu
Töö dirigendi ja õpetajana
Vaike Uibopuu on asutanud Tartu Ülikooli Kammerkoori (koos Tiiu Otsusega) ja Tartu Ülikooli Naiskoori Vilistlaskoori, mille dirigent oli 2014. aastani. Aastatel 1963–2005 juhatas ta Tartu Ülikooli Akadeemilist Naiskoori. 2005. aastal andis ta koori juhtimise üle Triin Kochile.
Vaike Uibopuu sihtkapital
Vaike Uibopuu sihtkapitali stipendiumi eesmärk on toetada püsivalt tegutsevaid Lõuna-Eesti naiskoore ja nende dirigente ning tunnustada kvaliteetse naiskoorimuusika viljelejaid.
Lehetu oja
Oja saab alguse Ellamaa rabast, sellest mõnisada meetrit ida poole jääb Nurme järv. Oja suudmest umbes 2 km läände jääb Elliste raba.
Marne
Marne'i jõgi algab Langresi platoolt ning kulgeb valdavalt loodesse ja läände. Suubub Pariisi lähistel paremalt Seine'i jõkke.
Jõe pikkus on 525 km.
Antonov An-124
An-124 esmalend toimus 1982. aastal, viimane lennuk valmis 2004. aastal. Venemaa plaanib lähitulevikus hakata uuesti lennukeid An-124 ehitama, sest nõudlus nende järele on endiselt olemas. Kuni 2030. aastani kavatsetakse vastavalt vajadusele ehitada paar-kolm An-124 aastas.
Kurt Forstreuter
Forstreuter töötas Preisimaa arhiivis, kus tegeles peamiselt Saksa ordu valitsuse aegsete allikatega. Tema sule alt ilmusid raamatud nii Saksa ordu ja teiste Ida-Euroopa võimude suhete kohta kui ka orduriigi muutumisest vürstiriigiks.
12. juuni
12. juuni on Gregoriuse kalendri 163. (liigaastal 164.) päev. Juliuse kalendri järgi 30. mai (1901–2099).
Laki
8. juunil 1783 alanud ja 7. veebruarini 1784 kestnud purskes paiskas Laki koos kõrvalasuvate kraatritega välja 12–15 km³ laavat, mis kattis 565 km² suuruse ala. Laavafontäänid tõusid oletatavasti 800–1400 meetri kõrgusele. Vulkaaniline tuhk jõudis Euroopasse ja Põhja-Ameerika idarannikule. Atmosfääri ülakihtidesse levinud aerosoolid muutsid 1784. aasta suve jahedaks, "päikseta suveks".
Moḩammad Najībullāh
Najibullāh'l oli meditsiiniline kõrgharidus, kuid meditsiini praktiseerimiseni ta ei jõudnud.
Eesti mütoloogia
Tulihänd ja kratt
Tulihänna sünonüümiks kasutatakse üldjuhul ka kratti, kuid leidub ka lugusid, kus tulihänd ja kratt omavad erinevat tähendust. Peamiseks erinevuseks sellistel juhtudel on see, et tulihänd on inimene, kes on varga kommetega ja võimeline muutuma tulejutiks, kratt aga on inimese tehtud vara kokku ajamiseks mõeldud tegelane. Paljudes juttudes aga ei tehta tulihänna ja krati vahel mingit vahet.
Hall tõbi
Halli tõbe kutsuti ka hallataadiks või külmaks tõveks. Teda kujutati pika habeme ja kõverate jalgadega vanataadina või isevärki olevustena, kes olid nagu koerad või härjapõlvlased. Muutsid ennast samblatükikeseks, mis laepalgi küljest lahti pudenesid ja toidu sisse kukkusid, või õlekõrreks taina sees, läksid inimese sisse ning salvasid seestpoolt.
November 2004
November 2004, kroonika
Daik
Daikid on reeglina aluselise ehk basaltse/gabroidse koostisega. Sellest saab järeldada, et Maa ajaloos on vahevööst litosfääri tunginud väga palju basaltset magmat. Siiski võib koostis olla ka muusugune, ulatudes diabaasist graniidi ja rüoliidini.
Eestile lähimad kohad, kus daikid maapinnal paljanduvad, on Soomes (näiteks Häme daikiparv) ja Rootsis (näiteks Breven-Hälleforsi daikiparv). Daikisarnaseid struktuure sisaldavad Eestis Osmussaarel Hunnebergi ja Billingeni lademed ning Pakri kihistu.
Rahvasteliit
Eellugu ja asutamine
Rahvasteliidu eelkäija Parlamentidevahelise Liidu asutasid 1889. aastal rahuaktivistid William Randal Cremer ja Frédéric Passy. Tegemist oli rahvusvahelise organisatsiooniga, mille töös osales 1914. aastaks kolmandik maailma parlamentide liikmetest (24 riigist, kus sel ajal üldse oli parlament). Selle liidu põhieesmärk oli innustada valitsusi lahendama rahvusvahelisi tülisid rahumeelsel viisil. Peeti iga-aastaseid konverentse eesmärgiga aidata valitsustel välja töötada ja täpsustada rahvusvahelisi arbitraažireegleid. Selle struktuuri kuulus ka presidendi juhitav nõukogu, mis loodi hiljem ka Rahvasteliidu juurde.
pisi|[[Ypres'i lahingus hukkunud Prantsuse sõdurite hauad]]
Kui sõda novembris 1918 lõppes, oli see sügavalt mõjutanud Euroopa ühiskondlikku, poliitilist ja majanduselu ning põhjustanud inimestele ulatuslikke füüsilisi ja psühholoogilisi kahjustusi. Kõikjal maailmas kerkisid esile sõjavastased meeleolud, Esimest maailmasõda kirjeldati kui "sõda, mis lõpetab kõik sõjad" ja selle võimalikke põhjuseid uuriti suure põhjalikkusega. Põhjustena toodi välja võidurelvastumine, sõjalis-poliitilised liidud, saladiplomaatia ja sõltumatute riikide vabadus astuda sõtta omakasupüüdlikel eesmärkidel. Ühe lahendusena nähti rahvusvahelise organisatsiooni loomist, mis hoiaks ära tulevased sõjad relvastuskontrolli, avatud diplomaatia, rahvusvahelise koostöö, sõjakuulutamise piirangute ja karistuste abil, mis muudaksid sõja vähem ihaldusväärseks.
Struktuur
Täiskogu ja nõukogu vahekord ning nende vastutusala ei olnud eriti täpselt määratletud. Mõlemad võisid tegeleda kõigi Rahvasteliidu kompetentsi kuuluvate küsimuste ja maailmarahu mõjutavate teemadega. Teatud küsimused ja ülesanded võidi jätta ühiseks lahendamiseks või määrata jooksvalt ühe organi kompetentsi.
Alaline sekretariaat, mis asus liidu peakorteris Genfis, koosnes eri valdkondade ekspertidest, kelle tööd juhtis peasekretär. Sekretariaadi töötajad valmistasid ette nõukogu ja täiskogu päevakorra ning avaldasid nende organite kohtumiste aruandeid, samuti muudel teemadel koostatud aruandeid. Sekretariaat moodustas Rahvasteliidu ametnikkonna. 1931. aastal oli sekretariaadi palgal 707 inimest.
Allorganisatsioonid
1926. aastal vastu võetud orjanduskonventsiooniga loodud Orjanduskomitee seadis eesmärgiks orjanduse ja orjakaubanduse likvideerimise kõikjal maailmas, samuti võitles see sunniviisilise prostitutsiooniga. Komitee saavutas peamiselt edu surve avaldamisega Rahvasteliidu mandaatvõimudele (suurtele koloniaalriikidele), kes võtsid selle surve tulemusel tarvitusele meetmeid orjanduse kaotamiseks nende hoolde usaldatud mandaataladel. Mis puudutab sõltumatuid riike, siis näiteks Etioopia nõustus orjanduse keelustama Rahvasteliiduga liitumise eeltingimusena juba varem, 1923. aastal, saades selleks kümneaastase üleminekuaja. Täielikult suudeti orjandus Etioopias keelustada siiski alles ligi 20 aastat hiljem, 1942. aastal. Komitee tegi koostööd Libeeria valitsusega sunnitöö ja hõimude seas levinud orjanduse keelustamiseks. Komiteel õnnestus ka vähendada Usambara raudtee ehitusel tööliste suremust 55 protsendilt 4 protsendile. Samuti viidi sisse aruandlus orjanduse, prostitutsiooni ja inimkaubanduse kohta. Vähemalt osaliselt mõjutas Rahvasteliidu surve orjanduse keelustamist Afganistanis (1923), Iraagis (1924), Nepalis (1926), Transjordaanias ja Pärsias (1929), Bahreinis (1937) ja Etioopias (1942).
Pagulaskomitee asutati 27. juunil 1921 polaaruurija Fridtjof Nanseni eestvedamisel. Komitee eesmärk oli seista pagulaste huvide eest, korraldades vajadusel nende kodumaale tagasisaatmist ja ümberasustamist. Esimese maailmasõja lõpul oli ainuüksi Venemaal 2–3 miljonit endist sõjavangi eri riikidest – kahe aastaga aitas komitee neist 425 000 koju tagasi pöörduda. 1922. aastal asutas komitee põgenikelaagrid Türgisse, et aidata riiki jätkuvas põgenikekriisis, vältida näljahäda ja haiguste levikut. Kodakondsuse ja kodumaata inimeste identifitseerimiseks võttis komitee kasutusele niinimetatud Nanseni passi.
Naiste õigusliku olukorra uurimise komitee tegeles naiste seisundi väljaselgitamisega maailma riikides. See asutati 1937. aastal ja ühendati pärast Teist maailmasõda Ühinenud Rahvaste Organisatsiooni naiste olukorra komisjoniga.
Rahvasteliidu mandaadid
Esimese maailmasõja lõpul seisid liitlasriigid silmitsi küsimusega, mida teha Saksamaa endiste kolooniatega Aafrikas ja Vaikse ookeani piirkonnas ning Osmanite riigi nende provintsidega, mida ei asustanud türklased. Pariisi rahukonverentsil langetati otsus, et mainitud alad tuleb allutada Rahvasteliidule, mille nimel hakkavad neid haldama teised riigid – sellega loodi rahvusvahelise järelevalvega ja riikliku vastutusega mandaatsüsteem. Plaani kiitis 30. jaanuaril 1919 heaks ja edastas Rahvasteliidule niinimetatud "kümne nõukogu" (sinna kuulusid tähtsaimate liitlasriikide – Suurbritannia, Prantsusmaa, USA, Itaalia ja Jaapani – valitsusjuhid ja välisministrid).
Prehistorik 2
"Prehistorik 2" on sarnaselt oma eelkäija Prehistorikuga kiviaega imiteeriv platvormmäng.
Mängu ajalugu
"Prehistorik 2" (kuigi selle kohta öeldakse tavaliselt valesti "Prehistoric 2", mis on erinevalt mängu tegelikust nimest inglise keeles õigekirjaliselt korrektne) on platvormmäng, mille aastal 1993 andis välja arvutimängufirma Titus. Omal ajal (1990. aastate teisel poolel, sest esimesel poolel polnud Eestis veel personaalarvutid meelelahutuseks olulisel määral kasutusel) oli see Eestis paralleelselt "Prehistorik 1-ga" populaarne. Ka tänapäeval on see üks klassikalisi ajaviitemänge. Praegu on ta abandonware.
Rahvasteliit
Vilnius
Pärast Esimest maailmasõda taastasid nii Poola kui Leedu oma iseseisvuse, kuid sattusid ka peatselt omavahelistesse territoriaalvaidlustesse. Nõukogude-Poola sõja ajal allkirjastas Leedu Nõukogude Liiduga Moskva rahulepingu, millega määrati kindlaks iseseisva Leedu piirid. See leping andis Leedule kontrolli Leedu ajaloolise pealinna Vilniuse üle, mille elanikkonna enamuse moodustasid aga poolakad. See kasvatas pingeid Leedu ja Poola vahel ning tõi kaasa ohu Poola-Leedu sõja taaspuhkemiseks. 7. oktoobril 1920 sõlmiti Rahvasteliidu vahendusel Suwałki leping, millega kehtestati relvarahu ja määrati kindlaks demarkatsioonijoon kahe riigi vahel. Sama aasta 9. oktoobril rikkusid kindral Lucjan Żeligowski väed lepingut, vallutasid Vilniuse ja kuulutasid välja Kesk-Leedu Vabariigi.
Pärast Leedult abipalve saamist kutsus Rahvasteliidu Nõukogu Poolat üles piirkonda vabastama. Poola valitsus väljendas oma valmisolekut seda teha, kuid selle asemel saatis linna veelgi rohkem vägesid. See tõi kaasa Rahvasteliidu otsuse, et Vilniuse elanikud peavad oma tuleviku üle ise rahvahääletusel otsustama, Poola peab väed välja viima ja nende asemele saadetakse Rahvasteliidu kokku pandud rahvusvahelised üksused. Poola, Leedu ja Nõukogude Liit seisid sellele plaanile vastu; Nõukogude Liidule oli iseäranis vastumeelne rahvusvaheliste üksuste paigutamine Leedu aladele. Märtsis 1921 loobus Rahvasteliit rahvahääletuse nõudest. Pärast Paul Hymansi tulemusteta ettepanekuid Poola-Leedu föderatsiooni loomiseks annekteeris Poola märtsis 1922 Vilniuse ja seda ümbritsevad alad ametlikult. Kui Leedu võttis omakorda üle Memeli piirkonna, siis määras Suursaadikute konverents 14. märtsil 1923 kindlaks Poola ja Leedu vahelise uue riigipiiri, millega Vilnius jäi Poolale. Leedu võimud keeldusid otsust tunnistamast ja ametlikult püsis sõjaseisukord kahe riigi vahel 1927. aastani. Alles pärast Poola ultimaatumit 1938. aastal taastas Leedu Poolaga diplomaatilised suhted ja tunnistas seeläbi de facto piiri Poolaga.
Itaalia sissetung Abessiiniasse
pisi|[[Abessiinia keiser Haile Selassie põgenikuna Jeruusalemmas]]
Rahvasteliidu nõrkused
Teise maailmasõja puhkemine kinnitas, et Rahvasteliit oli oma esmase eesmärgi, uue maailmasõja ennetamisel läbi kukkunud. Selle läbikukkumise põhjustasid mitmed tegurid, millest paljud olid seotud organisatsiooni üldiste nõrkustega. Rahvasteliidu mõjuvõimu piiras ka asjaolu, et Ameerika Ühendriigid keeldusid sellega liitumast.
Alused ja struktuur
Tõsiasi, et Rahvasteliidu asutasid Esimese maailmasõja lõpul rahukonverentsi raames liitlasriigid, lõi sellest mulje kui "võitjate liidust". Rahvasteliidu neutraalsus ilmnes enamasti otsustusvõimetusena. Vajalik oli nõukogu üheksa, hiljem viieteistkümne liikme ühehäälne otsus. Seetõttu oli efektiivne tegutsemine keeruline, kui mitte lausa võimatu. Rahvasteliidu tööprotsessi aeglustas veelgi enam see, et osa otsuseid nõudis terve täiskogu nõusolekut. Selle probleemi juureks oli Rahvasteliidu algatajate soovimatus usaldada oma saatus teiste riikide meelevalda. Ühehäälsete otsuste reegli kehtestamine andis neile võimaluse ebameeldivad otsused vetostada.
Likvideerimine ja pärand
pisi|Rahvasteliidu Rahvaste palee hoone Genfis
Eesti Rahvasteliidus
Eesti oli Rahvasteliidu liige alates 22. septembrist 1921.
FO
FO võib tähendada järgmist:
Anna Altleis
Hariduse sai ta Viljandi linnakoolis.
Ohrid
Ajalugu
Ohridi lähedal asub Galicica rahvuspark.
Anna Altleis
Tähtsamad rollid
Samuti on ta osalenud mitmetes August Strindbergi ja Henrik Ibseni lavateostes.
Gertrud Üppis
Gertrud Üppis (1945–1946 Kalme, 1947–1959 Laidoner; 7. august 1926 Narva – 11. detsember 2019) oli eesti laulja (sopran).
Algemäe oja
Algemäe oja keskkonnaregistri kood on VEE1108600.
Richard Indreko
Õppis Tartu Ülikoolis 1923–1927 (lõpetas cum laude), mag. phil. 1932 ("Einige der ältesten steinzeitlichen Funde Estlands"), dr. phil. 1941 ("Keskmine kiviaeg Eestis").
Komintern
Komintern (Коминтерн, vene keelest: Коммунистический интернационал, 'Kommunistlik Internatsionaal', ka Kolmas Internatsionaal) oli rahvusvaheline kommunistlik organisatsioon. pisi|Grigori Zinovjev pisi|Nikolai Buhharin pisi|Georgi Dimitrov Komintern loodi 1919. aasta märtsis Vladimir Lenini, Lev Trotski ja Venemaa Kommunistliku (bolševike) Partei juhtimisel. Selle eesmärk oli "võidelda kõigi vahenditega, sealhulgas relvastatud jõuga, rahvusvahelise kodanluse võimu kukutamise eest ja nõukogude vabariikide loomise eest".
Ungari Nõukogude Vabariik
, 21. märts 1919
801
Aastad: 796 797 798 799 800 - 801 - 802 803 804 805 806
Ingvar Carlsson (rallisõitja)
Tema esimene WRC ralli oli 1974. aasta Portugali ralli ning viimane 1991. aasta Austraalia ralli.
Adalbert Gustav Lesta
Opteerus jaanuaris 1923 üle Shanghai ja Colombo Eestisse. Oli aastatel 1923–1931 Paldiski Nikolai koguduse õpetaja. Asus aastal 1941 järelümberasumise korras Saksamaale, kus ta 21. oktoobril 1941 Brützis (Mecklenburg-Vorpommerni liidumaal) suri.
Bieruń
Bieruń sai linnaõigused 1387. aastal, kuid kaotas need 1742. aastal. 1865. aastal sai Bieruń linnaõigused tagasi. 1922. aastal läks linn Saksamaa koosseisust Poola võimu alla. 1975. aastal liideti Bieruń Tychyga, kuid sai 1991. aastal iseseisva linna staatuse tagasi.
Sven Hannawald
Sven Hannawald [h'anavalt] (sündinud 9. novembril 1974 Saksimaal Maagimäestikus Erlabrunnis) on endine Saksa suusahüppaja.
Hooaeg 2003/2004 ebaõnnestus. Tema parim koht oli 3. koht Engelbergs. Kuigi ta loobus mitmetest võistlustest, et treenida, ei tahtnud tulemused paraneda. Seetõttu katkestas Hannawald hooaja.
Maailmameistrivõistlustel
2001 Lahtis:
Karijärve
Karijärve küla asub Karijärve kaldal Elvast 7 km põhja pool.
Vinland
Nime etümoloogia
Arvatakse, et nimepanekul võis aluseks olla seos tõotatud maaga, kuhu Mooses läkitas enda saadikud ja kes pöördusid tagasi hiiglasuure viinamarjakobaraga. Väidet toetab fakt, et selleks ajaks oli Leifr Õnnelik juba ristiusku Gröönimaal Óláfr Tryggvipoja ülesandel levitanud.
Elektrotehnika mõisteid
''Siin on loetletud elektrotehnika mõisteid.
Kungsholmen
Saare arhitektuuriliste vaatamisväärsuste seas on Kristinebergi loss (umbes 1750), Stockholmi raekoda (Ragnar Östberg, 1911–1923), Stockholmi kohtumaja (1909–1915), funktsionalistlikud hooned järve ääres Norr Mälarstrandil, juugendstiilis hooned Sankt Eriksbroni silla kõrval, Dagens Nyheteri torn (1864) ja sild Västerbron (1935).
Ajalugu
15. sajandil elasid saarel frantsisklased ning seda nimetati Munklägret ('munkade laager'). Saart nimetati ka Västermalmiks. Ordu rajas Rålambshovis tellisevabriku ja elatus veel kalapüügist ning põlluharimisest.
Aastal 1527 16. sajandil läks saar seoses reformatsiooniga Rootsi krooni omandisse.
Aita Kurfeldt
Ülikooliharidust jätkas ta 1936. aastast eesti filoloogia ja rahvaluule alal, lõpetades cum laude. 1942. aastal kaitses ta filosoofiamagistri kraadi etnoloogiaalase väitekirjaga "Pruudi kerjamise komme". Ta õppis filosoofiateaduskonnas veel ka 1944. aastal.
Looming
Eesti hispanist Jüri Talvet on kirjutanud: "Olen tingimusteta imetlenud Aita Kurfeldti tõlkeid, suunanud neid lugema noori kirjandusõppureid /---/ ning teda ühegi kahtluseta lugenud eesti hispanistika ja ühtlasi iberoromanistika rajajaks. Seda enam, et Aita Kurfeldt jõudis väga varakult, veel enne "Don Quijote" esimese osa esmast ilmumist, end avaldada ka uurimuslik-kriitilisel alal: tema sulest ilmus Tartus 1934. aastal lühimonograafia "Miguel de Cervantes Saavedra" – üks väheseid maailmakirjanduslikke monoteema käsitlusi eesti keeles raamatukaante vahel üldse".
Autor
"Autori surm"
20. sajandi teisel poolel sai kirjandusteaduses (nt Roland Barthes'i ja Michel Foucault' käsitlustes) küsitavaks teose ja autori vahelise seose traditsiooniline tõlgendamine. Küsiti, kas autoril on mingi võim oma teoste üle, eriti eelisõigus nende tõlgendamisel, ja leiti, et teose sündi võib pigem käsitleda autori surmana, mis tähendab, et pärast teose valmimist ja avaldamist kaotab autor võimu teose üle. Seejuures seati kahtluse alla arusaam, et autor saab oma teostes midagi taotluslikult väljendada, ning tõlgendamise printsiip, mis lähtus sellest, "mida autor öelda tahtis".
Pistoia
Pistoia on linn Itaalias Toscana maakonnas, Pistoia provintsi halduskeskus.
FIFA konföderatsioonide karikaturniir
Ajalugu ja detailid
Alates 2005 on seda korraldatud iga nelja aasta järel, aasta enne maailmameistrivõistlusi samas riigis, mis võõrustab tulevast MMi (2001. aasta võõrustas Lõuna-Korea ja Jaapan, enne kui nelja aasta muster oli loodud). MM-i peaproovina peetav võistlus kasutab MM-il kasutavatest staadionitest umbes pooli ja annab võõrustaja riigile (kes kvalifitseerub turniirile automaatselt) esimesed suurte mängude kogemused kahe aasta jooksul, mil nad on mänginud ainult sõprusmänge. Samas oli osalemine tehtud valikuliseks Lõuna-Ameerika ja Euroopa meistritele.
Tavaliselt kvalifitseerusid võistlustele võõrustaja, MM-i võitja ja kuus kontinentide võitjat. Kui üks meeskond vastas rohkem kui ühele kriteeriumile (nagu näiteks 2011. aasta turniiril, kus Prantsusmaa kvalifitseerus nii maailmameistri kui ka Euroopa meistrina), kutsuti mõni muu riik osalema, tihti on selleks teise koha meeskond võistlustelt, mille ekstra-kvalifitseerunud meeskond võitis.
Formaat
Kui kaks või rohkem meeskonda olid eelnevate kriteeriumite põhjal võrdsed, siis nende lõplik järjestus määrati järgmiselt:
Dario Martinelli
pisi|Dario Martinelli (paremal; 2017) Dario Martinelli (sündinud 1. märtsil 1974 Andrias Itaalias) on itaalia zoomusikoloog ja zoosemiootik.
Norra kaitsevägi
Struktuur
Norra kaitsevägi koosneb viiest väeliigist, milleks on:
Juliana
pisi|Ikoon Julianast Juliana Nicomediast ehk Nicomedia Juliana (umbes 285 Nicomedia (praegu İzmit) – arvatavasti 304 või 305 Nicomedia) oli kristlik pühak, keda austatakse õigeusu, katoliku ja kopti kirikus. Pärimuse järgi suri ta Diocletianuse ja Maximianuse aegsete kristlaste vaenamiste ajal aastal 304.
Panteleimon Ponomarenko
Panteleimon Ponomarenko oli pärit talupoja perekonnast. Rahvuselt oli ta ukrainlane. 1918. aastal astus ta Punaarmeesse ja võttis osa Venemaa kodusõjast. 1919. aastal asus ta Põhja-Kaukaasias tööle naftatöölisena, hiljem töötas raudteel. Alates 1922. aastast töötas ta Komsomolis. 1925. aastal astus ta Venemaa Kommunistlikku (bolševike) Parteisse. 1927. aastal lõpetas ta Krasnodaris töölisfakulteedi ja asus õppima Moskva Transpordiinseneride Instituudis, mille lõpetas 1932. aastal. 1932–1936 teenis pataljonikomandörina Punaarmees.
Abaj
Abai sündis Kasahstani idaosas Šõnggõstau ahelikus praeguse Abaj oblasti Abaj rajooni Karauõli külas. Tema sündimise ajal ei kuulunud see ala veel Venemaale. Tema vanemad olid jõukas sugukonnapealik Kunanbai Uskenbajev ja tema teine naine Ulžan. Vaimsete võimete pärast sai ta hüüdnimeks Abai 'tark, taiplik'.
Neljakümneaastasena hakkas ta tõsiselt kirjutama. Tema luuletused, aforismid ja filosoofilised kirjutised äratasid tähelepanu ka venelaste seas. Abai mõtteluule mõjutas haritumate inimeste mõttelaadi.
Abai sagedased rünnakud kasahhide patriarhaalse, konservatiivse ja poolfeodaalse elukorralduse ning hõimudevahelise vaenu vastu tõid talle ülemkihi seas palju vaenlasi. Teda laimati ja isegi püüti tappa.
Ta on kirjutanud palju luuletus, kolm poeemi ja valgustuslikke kirjutisi. Need levisid tema eluajal käsikirjades. Oma luuletusi tegi ta ka lauludeks.
Olimar Kallas
Pärast kooli
Vanemate lahkumineku järel teenis Olimar Kallas üle poole aasta raske füüsilise tööga elatist Järvamaal Eivere turbarabas. 1947. aastal koliti Tallinna Iru invaliidide kodusse, kus ta ema oli saanud kokakoha ja elamiseks kööktoa. Irus hakkas Olimar vabariigiaegsete õpikute ja Villu Tootsi raamatute abil süvendama oma joonistamisoskust.
Jõgeva valla lipp
Lipp on kinnitatud 9. veebruaril 1995.
Olimar Kallas
Isiklikku
Ta oli kirjanik Teet Kallase vend.
Lembevere
Lembevere on küla Tartu maakonnas Elva vallas.
Enne Eesti omavalitsuste haldusreformi 2017. aastal kuulus küla Konguta valda.
1977. aastal liideti Lembeverega Ängu küla.
Külaaseme
Ajalugu
Keskajal Nõo kihelkonda, Aru mõisa alla kuulunud Külaaseme küla asub piirkonnas, mis oli asustatud kiviajalgi. Praeguste külade järjepidevust võib jälgida nooremast rauaajast. Sellele ajajärgule iseloomulike
Kihelkonna valla lipp
thumb|Kihelkonna valla lipp Kihelkonna valla lipp on endise Eesti haldusüksuse Kihelkonna valla lipp.
Eesti keele uurimine
Ajalugu
1803. aastal jõuti eesti keele lektoraadi asutamiseni tollal saksakeelses Tartu Ülikoolis. Esimene eesti keele lektor oli Friedrich David Lenz. 19. sajandil alustasid oma emakeele teaduslikku uurimist ka esimesed eesti haritlased: 1870. aastatel asus eesti keele ajalugu selgitama esimene eestlasest fennougristika doktor Mihkel Veske ning ühiskeelt normima 1871. aastal asutatud Eesti Kirjameeste Selts.
1919 avati eestikeelseks muudetud Tartu Ülikooli juures eesti keele professuur.
Oran
Ajalugu
Orani paigutas Albert Camus oma romaani "Katk" tegevuse.
Zaza keel
Zaza keel (Zazaki) on põhiliselt Türgi idaosas kõneldav iraani keel. Seda keelt kõnelevad zazad. Keele kõnelejaid on 1,5–2,5 miljonit.
Mari muusika
Mari muusika (мари сем või марий сем) on maride lüüriline tantsumuusika, mis luuakse soome-ugri rahvaviiside järgi. Muusika oli Marimaal kaua aega oluline suulise pärimuse osa, viisid ja sõnad kandusid edasi põlvest põlve. Esimesed noodid pandi kirja 1920. aastatel. Paljud helisalvestised tehti pärast lintmagnetofonide kasutusele võtmist, tänapäeval salvestatakse need CD-plaatidele ja MP3-mängijatele.
Viisid
Mari viisid koosnevad korduvatest katkematutest rütmidest. Viiside aluseks on pentatoonika (välja arvatud estraadilauludel), muusikas on ülekaalus kõrged noodid. Traditsioonilisteks pillideks on trumm, pillirooflööt, härjapõiest torupill, mari kannel ehk küsle ja trompetid. Tänapäeval kasutatakse ka bajaani ja viiulit. Armastuslaulud (nende seas on eriline koht kurbadel lauludel) jutustavad eelkõige tunnetest.
Ansamblite loendid
Siin on ansamblite loendid.
Kalkot Mataskelekele
thumb|right|Kalkot Mataskelekele Kalkot Mataskelekele Mauliliu (sündinud 1949) on Vanuatu poliitik.
Sakala (laev)
Sümbolid ja traditsioonid
pisi|tühi|Sakala vapp Sakala nimi pärineb enne Nõukogude okupatsiooni Eesti merejõududes teeninud abilaevalt. Miinijahtija Sakala sõpruslinnaks sai 2009. aasta kevadel Viljandi.
Süüfilis
Nakkustekitaja
Väljaspool keha organism hukkub 2 tunni jooksul.
II staadium
Kui latentne süüfilis hakkab sümptomeid andma, siis loetakse see juba uude III staadiumisse üleläinuks (v.a II staadiumi relapse). See võib toimuda olenevalt süüfilise vormist 3–15 aastat (ka hiljem) pärast esmase süüfilise põdemist.
III staadium
Sagedamini on kahjustatud nii aju, süda, luud kui maks. Iseloomulikud on gummatoossed süüfilised sõlmed, naastud või haavandid nahal.
RHK-10
RHK-10-s liigitatakse haigus peamiselt suguliselt levivate nakkushaiguste koosseisu.
Klassifikatsioon (2007)
Kaasasündinud süüfilisel eristatakse:
Tänapäeval ei täheldata sageli nn klassikalist patoloogist Hutchinsoni triaadi: keratiit, kuulmise langus kuni kurtuseni, ülemiste lõikehammaste düstroofia.
Kaasasündinud süüfilise testide tulemused
B-rühma jaotatud vastsündinutel kas puudub kaasasündinud süüfilisele iseloomulik kliiniline pilt või on seerumi mittetreponemaalsete seroloogiliste analüüside tiiter vähem kui 4 korda kõrgem kui emal ja ema on kas ravimata, mitteadekvaatselt ravitud, tema ravi kohta puudub dokumentatsioon, või on teda ravitud erütromütsiiniga või mõne muu mittepenitsilliiniga ja kui ravi toimus vähem kui 4 nädalat enne sünnitust. B-rühma vastsündinule võidakse määrata täiendavaid uuringuid kuid kui talle määratakse 10-päevane penitsilliinravi, siis pole tema täielik uuring nõutav.
Seroloogiliste testide tulemused
Positiivsed testid tuleb kinnitada teist tüüpi treponemaalse testiga.
Väärpositiivse tulemuse (inglise false positive result), mil terve tunnistatakse haigeks, võivad anda autoimmuunhaigused, borrelioos ja maksahaigused aga ka rasedus, vanemaealisus ja HIV-infektsiooni olemasolu patsientidel.
Teatamiskohustus ja teave seksuaalpartnerite kohta
Eestis on tänapäeval nõutav süüfilishaigete (diagnoosikoodid A50–A53) registreerimine ja teatise saatmine (koos isikut tuvastavate andmetega) kohalikku Terviskaitse Inspektsiooni.
Eesti seaduste järgi puudub süfiliitikul kohustus anda arstile/meditsiiniasutusele teavet oma seksuaalpartnerite kohta, aga ta võib seda teha vabatahtlikult.
Süüfiliseravi
1940. aastatel hakati süüfilise raviks kasutama penitsilliini.
Ugandi (laev)
Sümbolid
pisi|tühi|Ugandi vapp Lisaks laeva vapile kannab Ugandi Otepää valla vappi.
Süüfilis
Eesti ravijuhend 2007
Eesti 2007. aasta ravijuhend toob ära võimalikud süüfiliseravi komponendid süüfilise vormide lõikes.
Kolmandase gummatoosse ja kardiovaskulaarse süüfilise valikravi: bensatiinbensüülpenitsilliin 2,4 mln TÜ süstituna i/m 1,2 mln TÜ mõlemasse tuharasse 1., 8. ja 15. päeval. Penitsilliiniallergia korral ravi: doxycyclinum 100 mg 2 korda päevas p/o 28 päeva; tetracyclinum 500 mg 4 korda päevas p/o 28 päeva.
Ravi raseduse ajal
Süüfilise tekitaja põhjustab raseduse katkemist, enneaegset sünnitust, väikest loote sünnikaalu, surnult sündi, perinataalset surma ja kaasasündinud süüfilist.
Kultuuris
Albrecht Dürer (1471–1528) "Syphilitic Man", 1496.
pisi|[[Albrecht Dürer (1496) süüfilise mees – usuti astroloogilistesse põhjustesse]]
Termin
Ladinakeelne nimetus lues võib tähendada katku või nakkavat haigust.
Rannaprotsessid
Tavaliselt näeme muutusi randade morfoloogias väga pikaajaliste vaatluste tulemusena, samuti ei ole ka katastroofilised või väga kiired muutused haruldused. Näiliselt stabiilsel rannal toimivad pidevalt rannadünaamilised protsessid. Seetõttu ei ole rannaliiv ühes ja samas kohas sama, mis kuu aega tagasi – liiva juurdekanne randa on sama intensiivne, kui selle ärakannegi.
Hea näite saab tuua Kiipsaare tuletorni asukoha kohta. Tuletorn on aastate vältel olnud nii maa peal kui ka vee sees – kõik põhjustatud merelainete tegevuse tõttu. Kuna tormid on viimastel aastakümnetel tugevnenud, on ka Kiipsaare neeme ümbrus väga muutlik. thumb|Kiipsaare tuletorn 2010. aastal
Meretase ja selle muutused
Kui meretase püsib pikka aega stabiilne, on ka suhteliselt tagasihoidlik lainetuse mõju rannale kokkuvõttes suur. Meretaseme tõusu tagajärjel uputatakse tekkinud pinnavormid järk-järgult vee alla ning järjest uusi alasid haaratakse lainetuse mõju tsooni. Meretaseme alanedes vabanevad merepõhja osad vee alt, kujunevad uued pinnavormid, mis suure tõenäosusega ka säilivad, sest mõne aja möödudes lainetuse mõju nendeni enam ei ulatu. Seetõttu saab ka minevikus toimunud rannadünaamilisi protsesse uurida, sest paljud vormid on hästi säilinud. Näiteks on luited Eesti sisemaal veel tänapäevalgi nähtavad just selle tõttu, et praegune Läänemeri on viimase 12 000 aasta jooksul omanud erinevaid veetasemeid mandrijää seisakute staadiumide tõttu.
Randade arengut mõjutavad põhilised jõud
Taimed ja loomad
Abrasioonirannik ja selle pinnavormid
Murrutuse tulemusena tekivad püstjad murrutusjärsakud. Murrutusjärsak ehk pank on pankranniku iseloomulik tunnus, mis on kujunenud vastupidavais vanaaegkonna kivimeis (lubjakivis, dolomiidis, harva ka liivakivis). Kui järsak on kulutatud pudedaisse seteteisse, on tegemist murrutusastanguga.
Viited
Coast
Trondheimi Rosenborg
Klubi on tulnud 26 korral Norra meistriks ja on sellega Norra edukaim. Aastatel 1992–2014 tuldi meistriks 13 korda järjest. Lisaks on 11 korda võidetud Norra karikas. Rosenborg on jõudnud Norra klubidest enim UEFA Meistrite Liiga alagrupimängudele. Hooajal 1996–1997 jõuti ka veerandfinaali.
Reinhart Koselleck
Koselleckit peeti üheks 20. sajandi lõpu mõjukaimaks ajaloolaseks maailmas. Ta tegeles peamiselt ajaloolise terminoloogia uurimise ja korrastamisega, samuti võttis Koselleck kasutusele termini "kollektiivsingular", millega tähistas ühtse teadusliku ajaloomõistmise kujunemist mitmest erinevast ajaloonägemusest. Kosellecki teiseks keskseks mõisteks oli Sattelzeit (mida võiks tõlkida kui siirdeajaks), mida ta piiritles aastatega 1750–1850, mil Euroopas kujunesid kapitalism ja tööstusühiskond.
Trondheimi Rosenborg
Praegune meeskond
''Seisuga 13. oktoober 2017''
Żywieci nõgu
Halduslikult kuulub Żywieci nõgu Sileesia vojevoodkonda.
Carlos Morales Quintana
Perekond elab Puerto Caleros Lanzarotel Kanaari saartel.
Norsjö
Norsjö on asula Rootsis Västerbotteni läänis, Norsjö valla keskus.
Kuldkroon
Kuldraha üksuse kindlaksmääramise ja kuldrahas lepingute sõlmimise seadus.
Kui makmise päeval koteerimist ei toimunud, siis sünnib maksmine viimase koteerimise põhjal.
§ 4. Hüpoteegid, mis on ingrosseeritud kinnistusraamatutes Eesti markades, loetakse maksvaks kroonides ilma järgnevate hüpotekaarsete võlauskujate nõusolekuta, poolte sellekohase teadaande põhjal kinnistusametile, kusjuures kroonides määratav summa ei või olla mitte suurem kui üks sajandik ingrosseeritud summast Eesti markades.
Rikkevool
Rikkevool (ingl fault current) on seadme rikkekohta läbiv elektrivool. Rikkevool võib põhjustada seadmete riket ning olla eluohtlik.
Gallia Cisalpina
Varajane ajalugu
Canegrate kultuur (13. sajand eKr) võib kujutada endast Alpide loodeosast pärit proto-keldi elanikkonna esimest rändelainet, mis imbus läbi Alpikurude ja asus läänepoolsesse Po orgu Lago Maggiore ja Como järve vahele (Scamozzina kultuur). Nad tõid kaasa uue matusetava – krematsiooni – mis asendas matmist. Samuti on välja pakutud, et iidse proto-keldi kohalolekut on võimalik jälgida kesk-pronksiaja alguseni (16.–15. sajand eKr), kui Loode-Itaalia näib olevat tihedalt seotud pronksesemete, sealhulgas kaunistuste valmistamisega tumulus-kultuuri läänerühmadele (Kesk-Euroopa, 1600 eKr – 1200 eKr). Canegrate kultuuri kandjad säilitasid oma homogeensuse ainult sajandiks, pärast mida sulandusid Liguuria põlisrahvaga ja selle liiduga tekkis uus etapp, mida nimetatakse Golasecca kultuur, mida tänapäeval identifitseeritakse kui keldi lepontid. Titus Liviuse järgi saabusid Bellovesuse juhitud bituriigid, arvernid, senoonid, heduid, ambarrid, karnuudid ja aulerkid Põhja-Itaaliasse Lucius Tarquinius Priscuse valitsemisajal (7.–6. sajand eKr), hõivates ala Milano ja Cremona vahel. Milano (Mediolanum) ise on arvatavasti 6. sajandi algus eKr gallide asutatud, mille nimel on keldi etümoloogia: "[linn] [Po] tasandiku keskpaigas". Polybios kirjutas 2. sajandil eKr Põhja-Itaalia keltide kooseksisteerimisest etruskidega ajal enne Rooma rüüstamist aastal 390 eKr. pisi|Põhja-Itaalia rahvad 4.-3. sajandil eKr Liguurid elasid Vahemere põhjarannikul Kagu-Prantsusmaa ja Loode-Itaalia rannikul, sealhulgas osaliselt Toscanas, Elba saarel ja Korsikal. Liguuria hõimud olid kohal ka Latiumis (vaata rutulid) ja Samniumis. Plutarchose sõnul kutsusid nad end Ambrones, mis võib näidata seotust Põhja-Euroopa ambroonidega. Liguuria keelest on vähe teada. Säilinud on vaid kohanimed ja isikunimed. Tundub, et see on indoeuroopa haru nii itali kui ka eriti tugevalt keldi sugulusega. Tugeva keldi mõju tõttu nende keelele ja kultuurile olid nad antiikajal tuntud kui keltliguurid (kreeka: Κελτολίγυες, Keltolígues). Kaasaegsed lingvistid väidavad, et liguuria oli keldi keel, sarnane, kuid mitte sama kui galli. Antiik-liguuria on kas keldi (epigraafiline) või para-keldi (onomastiline).
Ülo Vinter
Ülo Vinter (3. jaanuar 1924 Tallinn – 2. juuli 2000 Käsmu) oli eesti helilooja.
Looming
Vinter oli eelkõige muusikalavateoste helilooja. Väga tuntud on tema "Laul Põhjamaast" muusikalist "Pipi Pikksukk". Muusikal sündis koostöös helilooja Ülo Raudmäega.
Gallia Cisalpina
Canegrate kultuur
Canegrate rahvas säilitas oma homogeensuse piiratud ajaks, umbes sajandiks, pärast mida segunesid nad Liguuria põlisrahvastega, et luua uus kultuur nimega Golasecca kultuur.
Silvia (eesnimi)
Silvia on naisenimi.
Vahessaare
Enne Eesti omavalitsuste haldusreformi 2017. aastal kuulus küla Konguta valda.
Roqueforti juust
Roqueforti valmistamine
Lambaid, kelle piimast juustu tehakse, valitakse väga hoolega. Nad võivad olla vaid Lacaune'i tõugu ja hinnatud lambad. Karjused hoolitsevad lammaste eest hästi ja lambad annavad väga rasvast, aga õrnamaitselist piima. 2,6 kg juustu valmistamiseks on vaja umbes 12 liitrit lamba toorpiima. Piima kvaliteeti kontrollitakse iga päev.